laion/Wikipedia-Exotic huggingface dataset:
სლავა ფეტელავა

სლავა ფეტელავა (დ. 14 იანვარი 1965, სოფელი ფიჩორი, გალის რაიონი) — ეკონომისტი, იურისტი. ეკონომიკის დოქტორი 2015 წლიდან კონკურენციის სააგენტოს უფროსი. დაიბადა გალის რაიონის სოფელ ფიჩორში. დაამთავრა თბილისის სახელმწიფო უნივერსიტეტის ეკონომიკის ფაკულტეტი 1989 წელს; პაატა გუგუშვილის სახელობის უნივერსიტეტის იურიდიული ფაკულტეტი 2005 წელს; 2007–2008 წლებში გრიგოლ რობაქიძის სახელობის უნივერსიტეტის ბიზნესისა და მართვის ფაკულტეტის დოქტორანტურა. 1981–1982 წლებში გალის რ/ნ, სოფ. სიდის ჩაის საბჭოთა მეურნეობის მეველე, პლანტაციის მუშა; 1989 წელს გალის რ/ნ, სოფ. ფიჩორის მეციტრუსეობის საბჭოთა მეურნეობის ეკონომისტი; 1993 წელს საქართველოს მეცნიერებათა ეროვნული აკადემიის პაატა გუგუშვილის ეკონომიკის ინსტიტუტის უმცროსი მეცნიერ თანამშრომელი; 1993–1996 — საქართველოს ეკონომიკის სამინისტროს წამყვანი სპეციალისტი, განყოფილების უფროსი, სამმართველოს უფროსის მოადგილე, სამმართველოს უფროსი; 1997–2005 — საქართველოს სახელმწიფო ანტიმონოპოლიური სამსახურის უფროსის მოადგილე; 2001 წელს საქართველოს სახელმწიფო ანტიმონოპოლიური სამსახური - სამსახურის უფროსის მოვალეობის შემსრულებელი; 2005–2010 წლებში საქართველოს ეკონომიკური განვითარების სამინისტროს სახელმწიფო საქვეუწყებო დაწესებულების თავისუფალი ვაჭრობისა და კონკურენციის სააგენტოს კონკურენციის კანონმდებლობის დაცვის სამმართველოს უფროსი; 2010 წელს სსიპ თავისუფალი ვაჭრობისა და კონკურენციის სააგენტოს სპეციალისტი; 2008 წლიდან გრიგოლ რობაქიძის უნივერსიტეტის ბიზნესის და მართვის სკოლის ასისტენტ პროფესორი, ასოცირებული პროფესორი; 2010–2011 წლებში სსიპ თავისუფალი ვაჭრობისა და კონკურენცის სააგენტოს კონკურენციის დაცვის სამმართველოს უფროსი; 2012–2014 წლებში სსიპ კონკურენციისა და სახელმწიფო შესყიდვების სააგენტოს კონკურენციის დეპარტამენტის ბაზრის ანალიზის სპეციალისტი; 2014 წელს სსიპ კონკურენციის სააგენტოს კონკურენციის დეპარტამენტის პირველი კატეგორიის მრჩეველის მოვალეობის შემსრულებელი, პირველი კატეგორიის მრჩეველი; 2014–2015 წლებში სსიპ კონკურენციის სააგენტოს კონკურენციის დეპარტამენტის უფროსის მოვალეობის შემსრულებელი; 2015 წლიდან სსიპ კონკურენციის სააგენტოს კონკურენციის დეპარტამენტის უფროსი. ჰყავს მეუღლე და სამი შვილი. სლავა ფეტელავა — ბიოგრაფიული ლექსიკონი
მესამე თაობა (ტელესერიალი)

„მესამე თაობა“ — ქართული თინეიჯერული და ახალგაზრდული სერიალი, რომელიც „ფორმულა კრეატივმა“ გადაიღო 2008 წელს პირველი არხისთვის. სერიალი გადიოდა ყოველდღე შაბათ-კვირის გარდა 17:00. სერიალის მთავარი თემაა სტუდენტები, საუნივერსიტეტო ცხოვრება-სწავლა, შემოქმედება, გართობა და დასვენება. სიტუაცია ვითარდება უცხოელი სტუდენტი გოგონას გარშემო, რომელიც საერთაშორისო გაცვლითი პროგრამით სწავლობს საქართველოში და ცხოვრობს ამავე პროგრამით უცხოეთში წასული ქართველი სტუდენტის ოჯახში. „ფორმულა კრეატივი“ სერიალისთვის ამზადებდა დეკორაციას და გადაღება მიმდინარეობდა სხვადასხვა პავილიონებში, ერთ-ერთი იყო უნივერსიტეტის აუდიტორია.
უამბოს პროვინცია

უამბოს პროვინცია (პორტ. Huambo) — პროვინცია ანგოლაში. პროვინციის ადმინისტრაციული ცენტრია — ქალაქი უამბო. უამბოს პროვინცია მდებარეობს ანგოლის ცენტრალურ ნაწილში, 450 კმ-ით სამხრეთ-აღმოსავლეთით ქვეყნოს დედაქალაქ ლუანდიდან. პროვინციის ფართობი შეადგენს 34 274 კმ²-ს. აღმოსავლეთით ესაზღვრება ბიეს პროვინციას, სამხრეთით — უილის პროვინციას, დასავლეთით — ბენგელის პროვინციას, ჩრდილო-დასავლეთით — სამხრეთ კვანზის პროვინციას. გეოლოგიური თვალსაზრისით უამბოს პროვინციის ტერიტორია წარმოადგენს ცალკეული მთიანი მასივების ამაღლებულ ადგილებს, რომელთაგან ერთ-ერთია ზღვის დონიდან ანგოლის ყველაზე უფრო მაღალი წერტილი — მოკოს მთა (2619 მეტრი). დაბლობი ტერიტორიებისთვის, რომლებიც არ მიეკუთვნებიან მაღალმთიანეთს, დამახასიათებელია ხშირი ბალახით დაფარული სტეპები. მიუხედავად იმისა, რომ უამბოს პროვინცია გეოგრაფიულად მდებარეობს ტროპიკულ ზონაში, იქ ჰაერის წლის საშუალო ტემპერატურა შეადგენს დაახლოებით 22 °C-ს (ზამთრის პერიოდში შეიძლება დაეცეს +5 °C — +8 °C-მდე). ყოველწლიურად მოსული ნალექების რაოდენობა მერყეობს 800 მმ-სა და 1600 მმ-ს შორის. ექსტენსიურმა ხის ჭრამ, ასევე ათწლოულობით მიმდინარე დამანგრეველმა სამოქალაქო ომმა (1975—2002 წლები), გამოიწვია უამბოს რეგიონის ტყის სიმდიდრის განადგურება. 2014 წლის აღწერის მონაცემების თანახმად უამბოს პროვინციის მოსახლეობის რაოდენობა შეადგენს 2 019 555 ადამიანს. მოსახლეობის 55 % ცხოვრობს ქალაქებში, ხოლო 22 %-ზე მეტი 5 წლამდე ასაკის ბავშვებია. უამბო (Huambo) ბაილუნდო (Bailundo) ეკუნია (Ekunha) კაალა (Caála) კატჩუნგო (Catchiungo) ლონდიმბალე (Londuimbale) ლონგონჟო (Longonjo) მუნგო (Mungo) ტჩიკალა-ტჩოლოანგა (Tchicala-Tcholoanga) ტჩინდჯენჯე (Tchindjenje) უკუმა (Ucuma) ადგილობრივი მოსახლეობისათვის დამახასიათებელია სოფლის მეურნეობის ექსტენსიური წარმართვა, რომელსაც თან ახლავს ტყის ბარბაროსული გადაწვა. Official website of province governor დაარქივებული 2012-03-16 საიტზე Wayback Machine. Information on this province at the Angolan ministry for territorial administration დაარქივებული 2012-01-22 საიტზე Wayback Machine. Information on this province at Info Angola დაარქივებული 2011-04-05 საიტზე Wayback Machine. Huambo Digital, a web page of the Association Anaphua (Friends of Huambo), in Portuguese დაარქივებული 2007-10-12 საიტზე Wayback Machine. The weather in Huambo დაარქივებული 2009-09-19 საიტზე Wayback Machine. Angola.uk.org დაარქივებული 2006-09-24 საიტზე Wayback Machine. Web page of Development Workshop, an international development organization based in Huambo and Luanda Province geographical info at geoview.info ↑ Resultados Resultados Definitivos do Recenseamento Geral da População e da Habitação de Angola 2014 (pdf). Instituto Nacional de Estatística (March 2016).
უილის პროვინცია

უილის პროვინცია (პორტ. Huíla) — პროვინცია ანგოლის სამხრეთ-დასავლეთში. ადმინისტრაციული ცენტრი — ქალაქი ლუბანგო. ფართობი — 75 002 კმ². უილის პროვინცია მდებარეობს ანგოლის სამხრეთ-დასავლეთში. ჩრდილოეთით ესაზღვრება ბენგელის და უამბოს პროვინციებს, აღმოსავლეთით — ბიეს და კუანდო-კუბანგოს პროვინციებს, სამხრეთით — კუნენეს პროვინციას, დასავლეთით — ნამიბეს პროვინციას. 2014 წლის აღწერის მონაცემების თანახმად უილის პროვინციის მოსახლეობის რაოდენობა შეადგენს 2 497 422 ადამიანს. ადმინისტრაციული თვალსაზრისით უილის პროვინცია დაყოფილია 14 მუნიციპალიტეტად: კაკონდა (Caconda) კაკულა (Cacula) კალუკემბე (Caluquembe) შიანჟე (Chiange) შიბია (Chibia) შიკომბა (Chicomba) შიპინდო (Chipindo) კუვანგო (Cuvango) უმპატა (Humpata) ჟამბა (Jamba) ლუბანგო (Lubango) მატალა (Matala) კილენგეში (Quilengues) კიპუნგო (Quipungo) ვიკისაწყობში არის გვერდი თემაზე: უილის პროვინცია Official website of province governor დაარქივებული 2012-01-22 საიტზე Wayback Machine. Information on this province at the Angolan ministry for territorial administration დაარქივებული 2012-01-22 საიტზე Wayback Machine. Information on this province at Info Angola დაარქივებული 2011-04-05 საიტზე Wayback Machine. Province geographical info at geoview.info ↑ Resultados Resultados Definitivos do Recenseamento Geral da População e da Habitação de Angola 2014 (pdf). Instituto Nacional de Estatística (March 2016).
ხრისტიან დე ვეტა

ხრისტიან დე ვეტა (ფრანგ. Christiaan Rudolf de Wet ; დ. 7 ოქტომბერი, 1854, ორანჟის თავისუფალი სახელმწიფო — გ. 5 თებერვალი, 1922, დევეტსდორფი) — სამხრეთ აფრიკელი პოლიტიკოსი, გენერალი ბურების მეორე ომში. დე ვეტა წარმოშობით იყო ჰუგენოტების ოჯახიდან. 1889–1898 წლებში იყო ორანჟის თავისუფალი სახელმწიფოს პარლამენტის წევრი. ბურების მეორე ომის დასაწყისში იგი არნოლდ კრონიეს დანაყოფში კომენდანტის ასისტენტად დანიშნეს. 1900 წელს ბრიტანელების წინააღმდეგ ბრძოლაში გამოჩენილი სიმამაცისა და გამჭრიახობისათვის იგი ორანჟის არმიის მეთაური ხდება. 1900 წლის 24 ნოემბერს ერთ-ერთ ბრძოლაში მან ტყვედ ჩაიგდო 450 ბრიტანელი. 1901 წლის 25 დეკემბერს მან ხელში ჩაიგდო ბრიტანელთა ბანაკი. ხრისტიანის ძმა პიტერ დე ვეტა ასევე ბურების გენერალი იყო, მაგრამ ერთ-ერთ ბრძოლაში ტყვედჩავარდნილი მოგვიანებით ბრიტანელებს შეუერთდა და იბრძოდა თავისი ძმის წინააღმდეგ. მიუხედავად ხრისტიანის წარმატებებისა 1902 წლის 11 მაისს იგი იძულებული გახდა იაკობ დე ლა რეისა და ლუი ბოტასთან ერთად ევროპულ ემიგრაციაში წასულიყო. 1907 წელს ხრისტიან დე ვეტა დაბრუნდა სამშობლოში და სოფლის მეურნეობის მინისტრის პოსტი დაიკავა. პირველ მსოფლიო ომში იგი ცდილობდა მოეწყო გერმანელების მხარდასაჭერად აჯანყება. ამის გამო იგი 1914 წელს მთავრობამ 6 წლით დააპატიმრა. Der Kampf zwischen Bur und Brite – Der dreijährige Krieg. (Leipzig, 1902) ↑ 1.0 1.1 SNAC — 2010. <a href="https://wikidata.org/wiki/Track:Q29861311"></a> ↑ 2.0 2.1 Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ Czech National Authority Database <a href="https://wikidata.org/wiki/Track:Q13550863"></a>
ზეინაბ ხანლაროვა

ზეინაბ იაჰია-ყიზი ხანლაროვა (აზერ. Zeynəb Yəhya qızı Xanlarova; დ. 28 დეკემბერი 1936, ბაქო, აზერბაიჯანი) — საბჭოთა და აზერბაიჯანელი მომღერალი (სოპრანო), სსრკ-ის (1980), აზერბაიჯანის სსრ-ისა (1975) და სომხეთის სსრ-ის (1978) სახალხო არტისტი. ზეინაბ ხანლაროვა დაიბადა 1936 წლის 28 დეკემბერს აზერბაიჯანის დედაქალაქ ბაქოში. ის ხუთშვილიან ოჯახში ყველაზე უმცროსი იყო. 1956 წელს დაამთავრა მირზა ალაქბარ საბირის სახელობის ბაქოს პედაგოგიური ინსტიტუტი. 1961 წელს დაამთავრა ასაფ ზეინალის სახელობის ბაქოს მუსიკალური სკოლა (სეიდ შუშინსკის კლასი) და გახდა აზერბაიჯანის ოპერისა და ბალეტის სახელმწიფო აკადემიური თეატრის სოლისტი. ზეინაბ ხანლაროვა იყო აზერბაიჯანის სსრ-ის უმაღლესი საბჭოსა (XI-XII მოწვევის) და აზერბაიჯანის მილი მეჯლისის (I-III მოწვევის) წევრი. ზეინაბ ხანლაროვამ შეასრულა ლეილის როლი ოპერაში „ლეილი და მაჯნუნი“, ასლის როლი უზეირ ჰაჯიბეკოვის ოპერაში „ასლი და ქარამი“, ასევე არაბზანგის-ის როლით მონაწილეობდა მაგომაევის ოპერაში „შაჰ ისმაილი“ და სხვებში. გარდა ამისა, ხანლაროვამ წარმატებით მოირგო აზერბაიჯანის მუსიკალური სტილი - მუღამი. ზეინაბის ხმა ისმის მუღამის ასეთ კომპოზიციებში, როგორიცაა შაჰნაზი („Shahnaz“), გათარი („Gatar“), ბაიათი შირაზ („Bayati Shiraz“) და მრავალი სხვა. ხანლაროვამ დიდ წარმატებას მიაღწია ესტრადაში. მის რეპერტუარში შედის ისეთი კომპოზიტორების სიმღერები, როგორიცაა ტოფიკ გულიევი, არიფ მალიკოვი, ალექფერ თაღიევი, ემინ საბითოღლუ, ყარა ყარაევი, ფიქრეთ ამიროვი და ბევრი სხვა ცნობილი კომპოზიტორი. ხანლაროვას წარმატებით აქვს შეასრულებული სიმღერები რუსულ, სომხურ, უკრაინულ, მოლდავურ, ქართულ („დელი დელასა“/„Daliya“, ტექსტისა და მუსიკის ავტორი — ვლადიმერ ვოსკანიანი), სპარსულ, არაბულ, ჩინურ, ინდურ, თურქულ და სხვა მრავალ ენებზე. ხანლაროვას 50 წლიანი კარიერის მანძილზე, ჰქონდა კონცერტი: რუსეთში, უკრაინაში, ლატვიაში, მოლდოვაში, ბელარუსში, ყაზახეთში, უზბეკეთში, თურქმენეთში, ინდოეთში, ჩინეთში, ირანში, ერაყში, ეგვიპტეში, ისრაელში, თურქეთში, საქართველოში, სომხეთში, ბულგარეთში, გერმანიაში, პოლონეთში, უნგრეთში, ავსტრიაში, ფინეთში, შვედეთსა და ჩეხეთში. აზერბაიჯანში ბაქოს გარდა, ხანლაროვას ჰქონდა კონცერტი: განჯაში, ხანქენდიში, შაქიში, შუშაში, ნახიჩევანში, ლენქორანსა და სხვა რეგიონებში. ხანლაროვამ კიდევ ერთხელ გამართა კონცერტი ბაქოში 2008 წელს, ხანგრძლივი პაუზის შემდეგ. აზერბაიჯანის სსრ-ის დამსახურებული არტისტი (1967) „საპატიო ნიშნის“ ორდენი (1971) აზერბაიჯანის სსრ-ის სახალხო არტისტი (1975) სომხეთის სსრ-ის სახალხო არტისტი (1978) სსრკ-ის სახალხო არტისტი (1980) ხალხთა მეგობრობის ორდენი (1986) აზერბაიჯანის სსრ-ის სახელმწიფო პრემია (1988) აზერბაიჯანის „დიდების“ ორდენი (1996) ორდენი „დამოუკიდებლობა“ (2016) ჰეიდარ ალიევის ორდენი (2016) ↑ „Ханларова Зейнаб Яхья кызы“. ↑ „Ханларова Зейнаб Яхья кызы (1936)“. დაარქივებულია ორიგინალიდან — 2014-07-30. ↑ Zeyneb Xanlarova Live In Israel 1988 - Georgian Song - Deli Delasa YouTube-ზე ↑ „About Zeynab Khanlarova“. დაარქივებულია ორიგინალიდან — 2011-01-31.
ნამიბეს პროვინცია

ნამიბეს პროვინცია (პორტ. Namibe) — პროვინცია ანგოლაში. პორტუგალიელების ბატონობის პერიოდში ნამიბეს პროვინციას ერქვა მოსამედიში. ადმინისტრაციული ცენტრი — ქალაქი ნამიბე. ნამიბეს პროვინცია მდებარეობს ანგოლის უკიდურეს სამხრეთ-დასავლეთში. მას ჩრდილოეთიდან ესაზღვრება ბენგელის პროვინცია, აღმოსავლეთიდან — უილის პროვინცია, სამხრეთ-აღმოსავლეთიდან — კუნენეს პროვინცია. ნამიბეს პროვინციის სამხრეთით გადის სახელმწიფო საზღვარი ანგოლასა და ნამიბიას შორის. დასავლეთიდან მის ტერიტორიას გარს ერტყმის ატლანტის ოკეანის წყლები. პროვინციის ფართობი შეადგენს 58 137 კმ²-ს. ნამიბეს პროვინციის ტერიტორიის მნიშვნელოვან ნაწილზე მდებარეობს ნამიბის უდაბნო. ამ პროვინციის ტერიტორიაზე მდებარეობს იონის ეროვნული პარკი ფართობით 15 150 კმ² — ანგოლის მსხვილი ბუნებრივი რეზერვატი. 2014 წლის აღწერის მონაცემების თანახმად ნამიბეს პროვინციის მოსახლეობის რაოდენობა შეადგენს 495 326 ადამიანს. პროვინციაში ძირითადად ცხოვრობენ ჰერეროს და კოისანის ხალხის წარმომადგენლები. ნამიბე (Namibe) ბიბალა (Bibala) ვირეი (Virei) კამუკუიო (Camucuio) ტომბუა (Tômbua) ვიკისაწყობში არის გვერდი თემაზე: ნამიბეს პროვინცია Official website of province governor დაარქივებული 2012-01-22 საიტზე Wayback Machine. Information on this province at the Angolan ministry for territorial administration დაარქივებული 2013-12-05 საიტზე Wayback Machine. Information on this province at Info Angola დაარქივებული 2016-10-31 საიტზე Wayback Machine. Province geographical info at geoview.info ↑ Namibe. World Gazetteer. დაარქივებულია ორიგინალიდან — 2013-02-12. ციტირების თარიღი: 2013-02-08. ↑ Resultados Resultados Definitivos do Recenseamento Geral da População e da Habitação de Angola 2014 (pdf). Instituto Nacional de Estatística (March 2016).
А́

А́, а́ — კირილური დამწერლობის ასო „А“ დიაკრიტიკული ნიშანი — აკუტით. გამოიყენება კირილური დამწერლობის ზოგიერთ ენაში. აღნიშნული გრაფემა გამოიყენება მაშინ, როდესაც სიტყვაში უნდათ А ხმოვანზე გააკეთონ ინტონაციის გამახვილება. აღნიშნული გრაფემა წარმოადგენს, ორი გრაფემის, „A“-სა და „აკუტი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:
А̀

А̀, а̀ — კირილური დამწერლობის ასო „А“ დიაკრიტიკული ნიშანი — გრავისით. მახვილის ნიშანი ბულგარულ ენაში. აღნიშნული გრაფემა წარმოადგენს, ორი გრაფემის, „A“-სა და „გრავისი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:
Commodore 64 Games System

Commodore 64 Games System (აბრევიატურა C64GS) — კარტრიჯული მესამე თაობის სახლის ვიდეო თამაშების კონსოლი Commodore 64-ის სახლის კომპიუტერების სერიიდან. აწაროებდა კომპანია Commodore International. გამოვიდა 1990 წლის დეკემბრის თვეში, იმ პერიოდში, როდესაც ბაზარზე დომინირებდნენ Nintendo-სა და Sega-ს სათამაშო კონსოლები. იგი გამოიცა მხოლოდ ევროპაში — დიდ ბრიტანეთსა და გერმანიაში, თუმცა კომერციულად წარუმატებელი აღმოჩნდა. ამის მიზეზი იყო ის, რომ, ჟურნალ „Zzap 64“-მა გამოსვლიდან 2 თვით ადრე განაცხადა, რომ C64GS-ის გამოცემისთანავე მასზე ხელმისაწვდომი იქნებოდა 100 თამაში, თუმცა გამოსვლის შემდეგ თამაშების რაოდენობა 28-ს არ აღემატებოდა, რომელთაგანაც, მხოლოდ და მხოლოდ 9 იყო ექსკლუზივი. აგრეთვე კიდევ ერთი მიზეზი მოძველებული ტექნიკური მახასიათებლები იყო, რამაც ვერ უზრუნველყო კონკურენცია გაეწია ბაზარზე Super Nintendo Entertainment System-სა და Sega Mega Drive-ისთვის. საერთო ჯამში კომპანიამ აწარმოა 80,000 ეგზემპლარი, საიდანაც მხოლოდ 20,000 გაიყიდა. C64-ს თან მოჰყვებოდა 4 თამაში: „Fiendish Freddy's Big Top O'Fun“, „International Soccer„, „Flimbo's Quest“ და „Klax“. Commodore 64 Commodore MAX Machine შეგიძლიათ იხილოთ მედიაფაილები თემაზე „Commodore 64 Games System“ ვიკისაწყობში. „The C64 Console!“/„Inside the future: The C64GS“ zzap64.co.uk/zzap66/thec64gs.html/ „The C64 Console!“/„Inside the future: The C64GS“; ედ სტუ, ჟურნალი „Zzap 64“, 66-ე ნომერი, ოქტომბერი, 1990 The Commodore C64 Games System; ინფორმაცია და სურათები ბო ზიმერმანის კოლექციიდან 8Bit-Homecomputermuseum; C64GS-ის გალერეა ↑ Retro Treasures: Commodore 64 GS. retro-treasures.blogspot.se (2013-06-07). ციტირების თარიღი: 2013-06-16. ↑ «The C64 Console!» / «Inside the future: The C64GS» — Ed Stu, Zzap 64 magazine, issue 66, October 1990
კომბინირებადი დიაკრიტიკული ნიშნები

კომბინირებადი დიაკრიტიკული ნიშნები (ინგლ. Combining Diacritical Marks) — უნიკოდის სტანდარტის მეშვიდე ბლოკი. მოიცავს გავრცელებულ კომბინირებად სიმბოლოებს. Официальная таблица символов Консорциума Юникода ↑ უნიკოდის კონსორციუმის სიმბოლოების ოფიციალური ცხრილი
წყვეტილი წრე

წყვეტილი წრე — ტოპოგრაფიული ნიშანი, რომელიც გამოიყენება დიაკრიტული სიმბოლოს ასოსთან გაერთიანების ეფექტის საჩვენებლად, მაგალითად, ◌̂. წყვეტილი წრე Dotted circle ↑ Chapter 17. About the Code Charts (PDF). The Unicode Standard. Version 6.2. Unicode, Inc. (2012-09-26). ციტატა: „Combining characters are shown with a dotted circle. […] the relative position of the dotted circle indicates an […] approximate location of the base character in relation to the combining mark. […]“
ნინო ჭილაშვილი

ნინო იაგორის (გიორგის) ასული ჭილაშვილი (დ. 1827 — გ. 1902, ქვიშხეთი) — ქართველი საზოგადო მოღვაწე, დიდი სახელმწიფო და პოლიტიკური მოღვაწის, პუბლიცისტისა და ეროვნულ-განმათავისუფლებელი მოძრაობის ერთ-ერთი მესვეურის დიმიტრი ყიფიანის მეუღლე. ნინო იაგორის (გიორგის) ასული ჭილაშვილი დაიბადა 1827 წელს. მან დაამთავრა სმოლნის კეთილშობილ ქალთა ინსტიტუტი. ის იყო დიდი სახელმწიფო და საზოგადო მოღვაწის, დიმიტრი ყიფიანის მეუღლე. ნინო ჭილაშვილი ნიკოლოზ ბარათაშვილის შესახებ მოგონებების ავტორია. იყო „თბილისის მუსიკალური საზოგადოების“ დამფუძნებელი წევრი, აგრეთვე წმიდა ნინოს სახელობის ქალთა საქველმოქმედო ორგანიზაციის წევრი. მონაწილეობდა თეატრალურ წარმოდგენებში. ნინო ჭილაშვილი გარდაიცვალა 1902 წელს, ქვიშხეთში. დაკრძალულია მეუღლის გვერდით, მთაწმინდის მწერალთა და საზოგადო მოღვაწეთა პანთეონში. თამარ მიქაძე, სოფიო ისაკაძე, დიმიტრი ყიფიანი და მისი შთამომავალნი, თბილისი: „სპეკალი“, 2016. — გვ. 18.
ნინო ტატიშვილი

ნინო ტატიშვილი-ყიფიანი (დ. 1867 — გ. 1937, ქვიშხეთი) — ქართველი საზოგადო მოღვაწე, მწერალი, მთარგმნელი. ნინო ბეჟანის ასული ყიფიანი დაიბადა 1867 წელს. იყო დიდი სახელმწიფო მოღვაწის - დიმიტრი ყიფიანის შუათანა ვაჟის, ცნობილი მსახიობისა და საზოგადო მოღვაწის კონსტანტინე ყიფიანის მეუღლე. მათ შვილები არ ჰყოლიათ. ნინო ტატიშვილი-ყიფიანი იყო მწერალი და მთარგმნელი. აქტიურად მონაწილეობდა ჟურნალ ,,ნაკადულის" დაარსებაში, აგრეთვე სხვა საზოგადოებრივ საქმიანობაში. მან სიცოცხლეშივე დიმიტრი ყიფიანის სახლი ქვიშხეთში, სადაც თავად ცხოვრობდა, გადასცა მწერალთა კავშირს. ამჟამად ამ სახლში ქვიშხეთის დიმიტრი ყიფიანის სახლ-მუზეუმია განთავსებული. ნინო ტატიშვილი გარდაიცვალა 1937 წელს, ქვიშხეთში. დაკრძალულია ქვიშხეთში, ყიფიანების საგვარეულო ეკლესიის ეზოში. თამარ მიქაძე, სოფიო ისაკაძე. დიმიტრი ყიფიანი და მისი შთამომავალნი. გამომცემლობა ,,სპეკალი", თბილისი, 2016, გვ. 54.
ზაირეს პროვინცია

ზაირეს პროვინცია (პორტ. Zaire) — პროვინცია ანგოლაში, რომლის ადმინისტრაციული ცენტრია — ქალაქი მბანზა-კონგო. ზაირეს პროვინცია მდებარეობს ანგოლის უკიდურეს ჩრდილო-დასავლეთში. მისგან სამხრეთით მდებარეობს ბენგოს პროვინცია, აღმოსავლეთით — უიჟეს პროვინცია. ზაირეს პროვინციის ჩრდილოეთით გადის სახელმწიფო საზღვარი ანგოლასა და კონგოს დემოკრატიულ რესპუბლიკას შორის, დასავლეთიდან გარს ერტყმის ატლანტის ოკეანის წყლები. პროვინციის ფართობი შეადგენს 40 130 კმ²-ს. ზაირეს პროვინცია მდებარეობს ჩრდილოეთით მდინარე კონგოს და სამხრეთით მდინარე ლოჟეს ხეობებს შორის. მისი ტერიტორია ოკეანის სანაპიროდან აფრიკის კონტინენტის სიღრმეში შედის 300 კმ-ზე. 2014 წლის აღწერის მონაცემების თანახმად ზაირეს პროვინციის მოსახლეობის რაოდენობა შეადგენს 594 428 ადამიანს. ადმინისტრაციული თვალსაზრისით პროვინცია დაყოფილია 6 მუნიციპალიტეტად: მბანზა-კონგო (M'Banza Kongo) სოიო (Soyo) ტომბოკო (Tomboco) ნზეტო (N'Zeto) ნოკი (Noqui) კუიმბა (Cuimba) ზაირეს პროვინციის მეურნეობის საფუძველია სოფლის მეურნეობა და სასარგებლო წიაღისეულის მოპოვება, ასევე თევზჭერა. პროვინციაში მუშავდება ნავთობის, რკინის მადნის, ფოსფატების, ტყვიის, თუთიის საბადოები. სოფლის მეურნეობის სფეროში განვითარებულია მეცხოველეობა, ყავის, ციტრუსოვანი კულტურების, ანანასის, აკაჟუს თხილის, ბრინჯის, სოიას მოყვანა. ასევე არსებობს სამშენებლო მასალების დამამზადებელი საწარმოები. Provincial Government of Zaire დაარქივებული 2012-01-23 საიტზე Wayback Machine. Province geographical info at geoview.info ↑ Zaire. World Gazetteer. დაარქივებულია ორიგინალიდან — 2013-02-12. ციტირების თარიღი: 2013-02-08. ↑ Resultados Resultados Definitivos do Recenseamento Geral da População e da Habitação de Angola 2014 (pdf). Instituto Nacional de Estatística (March 2016).
კურტ კოფკა

კურტ კოფკა (გერმ. Kurt Koffka; დ. 18 მარტი, 1886, ბერლინი — გ. 22 ნოემბერი, 1941, ნორტჰემპტონი) — გერმანელ-ამერიკელი ფსიქოლოგი. მაქს ვერთჰაიმერსა და ვოლფგანგ კელერთან ერთად ითვლება გეშტალტფსიქოლოგიის ერთ-ერთ შემქნელად. ამავე დროს თანამშრომლობდა ვიგოტსკის წრის საბჭოთა მკვლევარებთან, რომლებთანაც აკავშირებდა პირადი ნაცნობობა და ერთბლივ კვლევით პროექტებში მონაწილეობა. მისი შრომები არაერთხელ იქნა გამოქვეყნებული რუსულ ენაზე 1920-1930-იან წლებში. დაიბადა ბერლინში, იურისტ ემილ კოფკასა და ლუიზა ლევის ოჯახში. სწავლობდა ბერლინის უნივერსიტეტში კარლ შტუმპფთან, 1909 წელს მიიღო ფილოსოფიის დოქტორის ხარისხი. შემდგომში წელიწადი სწავლობდა შოტლანდიაში, ედინბურგის უნივერსიტეტში. სწავლის დამთავრების შემდეგ მუშაობდა ფრანკფურტის უნივერსიტეტში; 1911 წელს გახდა ქალაქ გისენის უნივერსიტეტის პრივატ-დოცენტი, სადაც კელერთან ერთად მონაწილეობდა ვერტჰაიმერის ექსპერიმენტებში, რომლებიც მოძრაობის აღქმის საკითხებს სწავლობდნენ. 1918 წელს გახდა უნივერსიტეტის პროფესორი და ამ თანამდებობაზე მუშაობდა 1924 წლამდე. 1921 წელს ვერტჰაიმერსა და კელერთან ერთად დააარსა ჟურნალი „Psychologische Forschung“ (ფსიქოლოგიური გამოკვლევა). 1924 წლიდან მუშაობდა ამერიკის უნივერსიტეტებში, იყო კორნელის, ჩიკაგოსა და უისკონსინის უნივერსიტეტების პროფესორი. 1927 წელს დაიკავა პროფესორის თანამდებობა სმიტის კოლეჯში (ნორტჰემპტონი). 1932 წელს (გაზაფხული-ზაფხული) მონაწილეობა მიიღო ალექსანდრე ლურიას შუა აზიის ექსპედიციაში. 1939 წლიდან კურტ კოფკა ოქსფორდის უნივერსიტეტის პროფესორია. ნაშრომში „ფსიქიკური განვითარების საფუძვლები“ გამოიყენა გეშტალტ-ფსიქოლოგიის მეთოდები ბავშვის ფსიქიკური განვითარების შესწავლისათვის. კოფკას მთავარი შრომაა „გეშტალტ-ფსიქოლოგიის პრინციპები“ (1935). Zur Analyse der Vorstellungen und ihrer Gesetze, 1912 Die Grundlagen der psychischen Entwicklung, 1921 Perception: An Introduction to the Gestalt Theory, 1922 - სტატია ჟურნალში „Psychological Bulletin”, № 19. Principles of Gestalt Psychology, 1935). Gestalt Psychology Classics in the History of Psychology Kurt Koffka - Cofounds Gestalt psychology, Applies Gestalt principles to child development Read more: Kurt Koffka - Cofounds Gestalt psychology, Applies Gestalt principles to child development - Social Perception, Max Wertheimer, Experimental, and Research - JRank Articles http://psychology.jrank.org/pages/361/Kurt-Koffka.html#ixzz4JOavUD3B International Encyclopedia of the Social Sciences | 1968 ↑ 1.0 1.1 Encyclopædia Britannica <a href="https://wikidata.org/wiki/Track:Q5375741"></a> ↑ 2.0 2.1 SNAC — 2010. <a href="https://wikidata.org/wiki/Track:Q29861311"></a> ↑ 3.0 3.1 3.2 3.3 3.4 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 4.0 4.1 Педагоги и психологи мира — 2012. <a href="https://wikidata.org/wiki/Track:Q126722605"></a> ↑ 5.0 5.1 Коффка Курт // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ Find a Grave — 1996. <a href="https://wikidata.org/wiki/Track:Q63056"></a>
ბიეს პროვინცია

ბიეს პროვინცია (პორტ. Bié) — პროვინცია ანგოლაში, რომლის ადმინისტრაციული ცენტრია — ქალაქი კუიტო. პროვინციის ფართობი შეადგენს 70 314 კმ²-ს. ბიეს პროვინცია მდებარეობს ქვეყნის ცენტრში. ჩრდილოეთში ის ესაზღვრება ზაირეს პროვინციას, დასავლეთით სამხრეთ კვანზის და უამბოს პროვინციებს, აღმოსავლეთით — სამხრეთ ლუნდის და მოშიკოს პროვინციებს, სამხრეთით — უილას და კუანდო-კუბანგოს პროვინციებს. 2014 წლის აღწერის მონაცემების თანახმად ბიეს პროვინციის მოსახლეობის რაოდენობა შეადგენს 1 455 255 ადამიანს. ადმინისტრაციული თვალსაზრისით პროვინცია დაყოფილია 9 მუნიციპალიტეტად: ანდულო (Andulo) კამაკუპა (Camacupa) კატაბოლა (Catabola) კუემბა (Cuemba) კუიტო (Kuito) კუნინგა (Cunhinga) ნიარეა (Nharea) შინგუარი (Chinguar) შიტემბო (Chitembo) ბიეს პროვინციაში მთავარი სასოფლო-სამეურნეო კულტურებია შაქრის ლერწამი, ბრინჯი და ყავა. Official website of province governor დაარქივებული 2014-12-02 საიტზე Wayback Machine. Information on this province at the Angolan ministry for territorial administration დაარქივებული 2012-12-15 საიტზე Archive.isCategory:Webarchive template archiveis links Information on this province at Info Angola დაარქივებული 2012-08-31 საიტზე Wayback Machine. US government statistics from 1988 Province geographical info at geoview.info ↑ ბიეს პროვინციის მუნიციპალიტეტები. GeoHive. დაარქივებულია ორიგინალიდან — 2012-03-14. ციტირების თარიღი: 2011-03-08. ↑ Resultados Resultados Definitivos do Recenseamento Geral da População e da Habitação de Angola 2014 (pdf). Instituto Nacional de Estatística (March 2016).